Diari Oficial de la Generalitat Valenciana


Sumari del DOGV 8416, del 05-11-2018 (2018/9820)

Informació pública de la consulta prèvia relativa al Pla de participació pública de l'estudi d'integració paisatgística de la modificació puntual número 14 del Pla general d'ordenació urbana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8416

Data del DOGV
:   05-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9820


Data del document
:   22-10-2018

Organisme emissor
:   Ajuntament de Cofrentes

Tipus de document
:   Anunci

Descriptors 

:   * Cofrentes
    * administració local
    * pla d'urbanisme

Informació pública de la consulta prèvia relativa al Pla de participació pública de l'estudi d'integració paisatgística de la modificació puntual número 14 del Pla general d'ordenació urbana. [2018/9820]  
En data 19 d'octubre de 2018, aquesta Alcaldia va dictar el decret següent:  
  
«Vist que l'Ajuntament ha iniciat els treballs de redacció de la modificació puntual número 14 del Pla general d'ordenació urbana, amb el propòsit de canviar l'ús d'un solar públic de 95 m² de superfície, entre mitgeres i amb front al carrer Colón, número 14, que es pretén requalificar d'ús dotacional assistencial a ús dotacional múltiple, i ampliar l'altura màxima del solar d'ús assistencial, contigu a la Residència San José.  
  
Vist que la documentació d'aquesta actuació inclou una proposta d'enquesta, que forma part del Pla de participació pública de l'estudi d'integració paisatgística de la modificació puntual número 14 del Pla general d'ordenació urbana de Cofrentes i que ha sigut examinada pels serveis tècnics.  
Vist que de l'article 51.4.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), es desprén que en el supòsit d'elaboració de plans que prevegen una modificació de l'ordenació estructural resulta necessari elaborar un estudi d'integració paisatgística, que incorporarà un pla de participació pública, entre les activitats de la qual i mètode figuren l'exposició de les seues línies bàsiques i les consultes públiques.  
  
Vist que els articles 48, e i f, de la LOTUP, i l'article 4 de la Llei 39/2015, d'1 d'octubre, del procediment administratiu comú de les administracions públiques, es considera públic interessat a qualsevol persona (física o jurídica), així com a les seues associacions, organitzacions o grups, constituïts conformement amb la normativa que els siga aplicable, que, o bé hagen promogut el procediment administratiu, com a titulars de drets o interessos legítims individuals o col·lectius, o bé tinguen drets que puguen resultar afectats per la decisió que en aquest s'adopte o aquells dels quals els interessos legítims, individuals o col·lectius puguen resultar afectats per la resolució i es personen en el procediment en tant no s'hi haja dictat resolució definitiva.  
  
Vist el que estableix la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
Per tot això, vistos els preceptes esmentats i els informes tècnic i jurídic emesos en data 10 d'octubre de 2018 amb caràcter favorable, resolc:  
1r. Exposar al públic durant el termini de 20 dies, a comptar des de la publicació del corresponent anunci en el Diari Oficial de la Generalitat Valenciana, l'enquesta del Pla de participació pública per a definir els objectius de qualitat i altres consideracions que s'hauran de tindre en compte per a elaborar la modificació puntual número 14 del Pla general d'ordenació urbana de Cofrentes i convidar els veïns a participar-hi.  
  
2n. Publicar, així mateix, l'anunci en un periòdic de difusió local, en el tauler d'anuncis d'aquest ajuntament i en la pàgina web municipal».  
  
  
Durant el termini anteriorment indicat, qualsevol interessat podrà manifestar les seues observacions i opinions en matèria de paisatge, en el marc d'aquesta enquesta. A aquest efecte, la consulta de l'enquesta del Pla de participació pública es podrà dur a terme en les oficines de l'Ajuntament en horari d'oficina de 09.00 a 14.00 hores, de dilluns a divendres, així com en la pàgina web municipal, l'adreça de la qual és http://www.cofrentes.es, i on es penjarà un qüestionari perquè qualsevol persona interessada puga emplenar-lo i formular observacions.  
  
Cofrentes, 22 d'octubre de 2018.- L'alcalde: Salvador Honrubia Mora.